Angvik

Angvik er ei bygd beliggende i Gjemnes kommune på Nordmøre, med om lag 300 innbyggere. Stedsnavnet Angvik, som uttales Angvikja (dativ; angvikjen), kommer av det gammelnorske angr; trang vik, fjord eller gressmark som faller ned mot sjøen.

Angvik ligger ved Tingvollfjorden langs fylkesvei 666 og fylkesvei 665.

Angvik skole er barneskole for indre del av Gjemnes kommune. Elevene kommer fra Angvik, Fagerlia, Flemma og  Heggem. Bygda har egen barnehage.

Innbyggerne i Angvik sogner til Øre kirke. Før 1. januar 1965 sognet innbyggerne til Tingvoll kirke. Bygda har eget bedehus.

Bosetninger i Gjemnes
Tidligere fergesteder i Møre og Romsdal